डाकू को झूठ तो बोलना नहीं था| उसने सत्य बोलने का प्रभाव भी देख लिया था| वह जानता था कि पहरेदार ने उसे राजमहल में भीतर जाने दिया, वह भी सत्य का ही प्रभाव था| नहीं तो पहरेदार उसे भीतर भला कभी जाने देता? डाकू के मन में उस दिन के साधु के लिये बड़ी श्रद्धा हो गयी थी| उसका डर एकदम चला गया था| वह सोच रहा था कि यदि इतना धन लेकर मैं निकल गया और पकड़ा न गया तो फिर आगे कभी डाका नहीं डालूँगा| उसे अब अपना डाका डालने का काम अच्छा नहीं लगता था| पहरेदार से वह जरा भी झिझ का नहीं| उसे तो सत्य का भरोसा हो गया था| उसने कहा – ‘डाका डालकर ले जा रहा हूँ|’